Ndikimi në luftën kundër Shtetit Islamik i situatave në Irak dhe Turqi
Trazirat e brendshme në Irak dhe Turqi mund të ndikojnë negativisht në luftën kundër ISIS-it
Ndërkohë që koalicioni i udhëhequr nga SHBA po lufton të shmangë mizoritë e Shtetit Islamik, si shpërthimet e djeshme në Bagdat, ekziston një shqetësim në rritje, se kjo përpjekje po sabotohet nga trazirat e brendshme politike në Irak dhe në Turqi. Analistët kanë pikëpamje të ndryshme nëse SHBA-ja duhet të influencojë dinamikat e brendshme në këto vende. Mbështetësit e klerikut shiit Muqtada al-Sadr mësynë në zonën jeshile në muajin prill, të irrituar prej dështimit të politikanëve irakianë në reformimin e një sistemi të korruptuar. Është një lloj kaosi politik që u shërben interesave të armiqve të Irakut, kryesisht Shtetit Islamik, tha gjatë një sesioni të Këshillit të Sigurimit të OKBs-, Përfaqësuesi Special Jan Kubis. Analistët thonë se krijimi i një qeverie legjitime dhe të përgjegjshme mund të jetë çelësi për stabilitetin afatgjatë të Irakut. Zonja Younis thotë se përpjekjet ushtarake të udhëhequra nga SHBA për dëbimin e militantëve të Shtetit Islamik nga Iraku, mund të kenë rezultate të kufizuara. Në Turqi, dorëheqja e papritur e Kryeministrit Davutoglu e lë SHBA-në pa një aleat kyç në këtë vend. Por, zoti Cammack shton se sidoqoftë SHBA-ja nuk ka shumë rol në politikat e brendshme të Turqisë. Departamenti i Shtetit pret megjithatë nga Turqia që të vazhdojë të jetë një partnere e fortë në koalicionin kundër Shtetit Islamik, pavarësisht dinamikave të politikës së brendshme. Analistët thonë se një shqetësim kryesor i SHBA-së për të dyja këto vende është ruajtja e balancës ndërmjet ofrimit të mbështetjes dhe shmangies së perceptimit të ndërhyrjes.